A posición d'o casar de a Mula, que no son si que dos casas, ye en a punta d'o cerro que ye más luent d'a sierra, en cosirando sin guaire dificultat un buen troz d'a val d'o río d'a Nata y d'a valleta d'o barranco d'o Plano, concretament en o paso por a on que as dos cuencas se comunican que ha nombre «Cuello d'Arro», y en estando a la vegada tamién fácil de desfensar por totz os costaus menos uno. Isto fa pensar que, como con muitos altros lugars gosa pasar, as oríchens de a población sigan de qualque estructura desfensiva medieval, que podría haber feito d'embrión ta l'asentamiento.